མཇུག་ཏུ་བོད་ཀྱི་ཆབ་སྲིད་ཀྱི་གནད་དོན་ཐད་མཁས་དབང་ཁོང་གི་གསུང་དུམ་བུ་གཅིག་ལུང་དྲངས་ཏེ་མཇུག་བསྒྲིལ་ཞུ་གི་ཡིན།དམ་པ་ཁོང་གིས་༡༩༦༣ལོར་༸སྐུའི་གཅེན་པོ་རྒྱལ་ལོ་དོན་གྲུབ་ལགས་ལ་ཕུལ་བའི་འཕྲིན་ཡིག་ཅིག་གི་ནང་ང་ཚོས་བོད་རང་དབང་རང་བཙན་མ་རྩོད་གོང་བོད་འདི་དུས་རབས་ཉི་ཤུ་པའི་རྗེས་ཟིན་པ་བྱེད་དགོས་པ་དང༌།དེ་ལྟར་བྱེད་པར་ང་ཚོས་རྒྱ་མི་གུང་ཁྲན་གྱིས་བསྐྲུན་པའི་གོ་སྐབས་རྣམས་དང་ལེན་དང༌།ཐ་ན་དམ་འཛིན་ལེགས་སྤྱོད་བྱེད་དགོས་པའི་བསམ་ཚུལ་ཤུགས་ཆེན་པོ་བྱུང༌།ངའི་སེམས་ནང༌།བློས་གཏོང་བྱེད་པ་དང་གོ་སྐབས་དམ་འཛིན་བྱེད་པ་ནི།ང་ཚོའི་མི་རབས་འདིའི་ལས་འགན་དང་ང་ཚོའི་དམིགས་འབེན་རེད་དྲན།བོད་རང་དབང་རང་བཙན་བྱེད་མིན་གྱི་དྲི་བ་འདི་མི་རབས་རྗེས་མས་ཐག་གཅོད་བྱེད་རྒྱུར་བཞག་ན་ལེགས་ཤོས་རེད།ཞེས་གསལ་ཡོད།།།།